অভিনেতা হতে চাই

মানুষের স্বপ্নের কোন সিমা নেই।আমার কাছে স্বপ্ন মানে বিভিন্ন রঙের সমারোহ। যে রঙ ঘুরে বেড়ায় মনের অজানা দশ দিগন্তে। একসময় যখন গান করতাম তখন গায়িকা ,এরপর চিত্রশিল্পি ,আবৃত্তিকার, এরপর শিক্ষক হওয়ার স্বপ্ন ছিল।কিন্তু দিনের পর দিন আমার স্বপ্নের গন্ডি আরও বড় হতে থাকল। অদ্যাবধি তা ডালপালা মেলে বিস্তৃত হয়েই চলেছে। বর্তমানে অভিনয়টা আমাকে খুব টানে। আমি আমাদের কলেজের সংস্কৃতি টিমের একজন সদস্য। কোন অনুষ্ঠান হলে আমি নাম লেখাই অভিনয়ে। যখনই এমন কোন চরিত্র দেখি যে চরিত্রটি আমাকে মুহূর্তের মধ্যে কাঁদায় কিংবা ভাবিয়ে তোলে,ঠিক সেই চরিত্রটিতে নিজেকে দাঁড় করাই। আর বলি, ইশ, এই চরিত্রটিতে আমি অভিনয় করলে তা আরও ভালো করে ফুটিয়ে তুলতে পারতাম। আমি কখনো নিজেকে সালমান খাঁন,কখনও শাহরুখ খাঁন, কখনও আমির খাঁন, কখনও বা নিজেকে কল্পনা করি সালমানশাহর চরিত্রে। এসব আকাশকুসুম নানা চিন্তার ভিড়ে এখন আমার মনে ভর করেছে অভিনেতা হওয়ার স্বপ্ন।