গ্রামের মসজিদটা ঠিক করতে চাই

আমার বাবা ছিলেন আমার আদর্শ।আমার জীবনের সুপারম্যান। তিনি আমার জীবনের পথপ্রর্দশক ছিলেন। আমার পড়াশুনার হাতে খড়ি আমার বাবার কাছেই হয়েছে। বাবার বাইকের সামনে বসে গাছ গুনতে গুনতে শিখেছিলাম ১,২,৩,৪। বাবার বাইকে করে যখন বাসায় যেতাম বাবা আমাদের গ্রামের ছোট্ট মসজিদটা দেখিয়ে আমাকে বলতে, আমি এই মসজিদটা একতলা করেছি। মসজিদটার দোতালাটা তুমি করবা। আমার বাবা আজ আর বেঁচে নেই। আমার কাছে আছে আমার বাবার হাজার ও স্মৃতি । আর আছে আমার বাবার এই স্বপ্নটা। আমি যখন জীবনে প্রতিষ্ঠিত হবো ,সর্বপ্রথম আমি আমার বাবার এই স্বপ্নটা পূরণ করবো। তারপর বুকভরা একটা নিঃশ্বাস নিয়ে বলবো হ্যাঁ বাবা আমি পেরেছি তোমার স্বপ্ন পূরণ করতে। অনেক ভালোবাসি বাবা তোমাকে