গড়ব ফ্যাশন হাউজ

স্কুল, কলেজ, বিশ্ববিদ্যালয়। তারপর চাকরির জন্য ধরণা দেওয়া।এখানে নয় ওখানে । ওখানে নয়, অন্য কোনোখানে । অথচ কতো প্রতিভা লুকিয়ে থাকতে পারে থাকতে পারে সেই চাকরি খুঁজতে গিয়ে নষ্ট হচ্ছে।পৃথিবীর উন্নত দেশগুলোর তরুণেরা নিত্যনতুন উদ্যোগ নিয়ে হচ্ছে লাখপতি -কোটিপতি। তাই আমার মনে হয়েছে আর চাকরি নয়।চাকরি খুঁজব না, চাকরি দেব। কর্মক্ষেত্রে নামব নিজের মেধা দিয়ে। গড়ে তুলব একটি ফ্যাশন হাউস।দেশের প্রতিটি জেলায় ঘুরে ঘুরে পরিবেশ এবং প্রকৃতির উপাদান খুঁজে তৈরি করব পোশাকের নতুন নকশা। প্রকৃতির সঙ্গে যার থাকবে নতুন বন্ধন।মাটি,কাঠ, পাতা, বাশঁ থেকে তৈরি হবে অপরূপ সব গহনা। পুঁতি, কুঁড়ি,শামুক, ঝিনুক থেকে তৈরি হবে জুতোর নকশা। আর তার মধ্যে জ্বলজ্বল করবে বাংলাদেশ । শুধু দেশ নয় , বিদেশও ছড়িয়ে চাই আমার ফ্যাশন হাউসের পরিধি।এর মাধ্যমে বিশ্ব জানবে বাঙালিরা তাদের বুদ্ধি, মেধা আর পরিশ্রম দিয়ে একটি ছোট বালু কণাকেও হীরায় পরিণত করতে পারে।