পথশিশুদের জন্য কাজ করব

স্বপ্ন দেখি পথ শিশুদের নিয়ে।স্নেহ শব্দটা বাদ পড়ে অভহেলা শব্দটি এদের জীবনের সাথে ওতপ্রোতভাবে জড়িত। এদের বেশির ভাগের রাত কাটে খোলা আকাশের নিচে। যে সময়ে ওদের হাতে বই থাকার কথা, তখন খাদ্যের সন্ধানে ওদের কাটে কাগজ কুড়িয়ে অথবা বোঝা টেনে। কেউ বা আবার খারাপ লোকের দ্বারা চালিত হয়ে ভুল পথে পা বাড়ায়। এই পথশিশুদের জন্য কাজের ফাঁকে সম্পূর্ন বিনা বেতনে শিক্ষা গ্রহণের ব্যবস্থা করা দরকার। গতানুগতিক শিক্ষাব্যবস্থার পরিবর্তে ওদের জন্য আনতে হবে কার্যকর পদ্ধতি। যার দ্বারা শিশুরা স্কুলগামী হয়। বিষয়ভিত্তিক শিক্ষার পাশপাশি নিশ্চিত করতে হবে নৈতিক শিক্ষার। ওদের শেখাতে হবে স্বপ্ন দেখতে । সেই শিশুদের স্বপ্ন দেখাতেই আমি কাজ করতে চাই। জানি এপথে সফল হওয়া এতো সহজ হোবে না। তবে অসম্ভবও নয়। সঙ্গে চাই কিছু মানবতাবাদী বন্ধুদের।