পরিবর্তনের স্বপ্ন দেখি

ছোটবেলায় যখন এ্যাপ্রোন পড়া কোন ডাক্তার দেখতাম অবাক দৃষ্টিতে চেয়ে থাকতাম। তখন কেউ যদি প্রশ্ন করত মামণি তুমি কি হতে চাও বড় হয়ে ?তখন সোজাসাপ্টা উত্তর দিতাম আমি ডাক্তার হতে চাই।ধীরে ধীরে যত বড় হয়েছি ,সময়ের সাথে যেন আমার স্বপ্নে ও এসেছে পরিবর্তন।এখন স্বপ্ন দেখি দেশকে নিয়ে দেশের মানুষকে নিয়ে। বাংলাদেশের ইতিবাচক পরিবর্তনের স্বপ্ন দেখি।নিশ্চয় সেদিন খুব দূরে নয়,পুরুষেরাও নারীর প্রতি অনেক সহমর্মী হবে।সমাজে নারী - পুরুষের ব্যবধান শূন্যের কোঠরে নেমে আসবে।মা-বাবা বুঝতে পারবেন,ছেলেমেয়ে দুজনই তাদের জন্য গুরুত্বপূর্ণ। মেয়েরা এখন আর পিছিয়ে নেই। জ্ঞান , বিজ্ঞান, চিকিৎসা, ব্যবসা-বাণিজ্যে তারা পুরুষের সঙ্গে সমান কাতারে অংশগ্রহণ করছে। স্বপ্ন দেখি, ক্যামেরন হ্যারলডের মতো খ্যাতিমান উদ্যোক্তা হওয়ার। করতে চাই মার্ক জাকারবার্গের মতো সৃষ্টিশীল কিছু। ইচ্ছে আছে সামাজিক ব্যবসার মাধ্যমে অসহায় মানুষের পাশে দাঁড়ানোর । স্বপ্ন দেখি এমন কিছু করার ,যাতে অন্য দেশের মানুষ বলে, ওই যে, ওই সফল মেয়েটা তো বাংলাদেশের!