বৈষ্যমহীন সমাজ চাই

ছোটবেলাই একবার ক্লাসে স্যার প্রশ্ন করলেন,তোমার স্বপ্ন বলো?উত্তরে বলেছিলাম, স্যার ,রাতে দেখা স্বপ্ন তো ভুলে গেছি । ক্লাসে সবাই সে কি অট্টহাসি ! আমি কিছুটা লজ্জা পেয়েছিলাম।পরে স্যার বোঝালেন ,স্বপ্ন মানে বড় হয়ে তুমি কি হতে চাও?এসএসসির পর কৈশোরের অবুঝ সব স্বপ্ন ডালপালা ছড়িয়ে নবরুপে দেখতে শুরু করে।কখনো পাইলট হয়ে পাখির মতো আকাশে ওড়ার,কখনো বা নাবিক হয়ে রোমাঞ্চকর সমুদ্রযাত্রার। সবপ্নযাত্রার নানা পথ পেরিয়ে পড়ছি কম্পিউটার বিভাগে ।এখন স্বপ্ন দেখি বৈষ্যমহীন সমাজ বিনির্মানণের।যেখানে থাকবে না ক্ষুধার্ত শিশুর আর্তনাদ,নারীর বঞ্চনা, ধনী-গরিবের আকাশ-পাতাল ব্যবধান। প্রতিটা মানুষ তার প্রাপ্য সম্মান নিয়ে বাঁচতে পারবে।পড়াশোনা শেষ করে করে দেশের অর্থনীতিকে চাঙ্গা করতে তাই অর্থনীতি নিয়ে কাজ করব।নিজের দেশ এবং দেশের মানুষের কল্যাণে নিজেকে নিয়োজিত করবো।