শিক্ষক হতে চাই

একজন আদর্শ শিক্ষক হতে চাই। শিক্ষাই জাতির মেরুদন্ড। একজন শিক্ষক উন্নত জাতি গড়ার কারিগর। আমার কাছে শিক্ষক শব্দটি একটি গভীর শ্রদ্ধা, সম্মান , আর ভালোবাসার নাম। ছোটবেলাতে শিক্ষক শিক্ষক খেলা করতাম। আমি শিখতে যেমন ভালবাসি, তেমনি ভালবাসি শেখাতে। যখন ক্লাস ফোরে পড়ি, তখন আমাদের স্কুলে বুয়েটে পড়ুয়া একজন সিভিল ইঞ্জিনিয়ার আসেন। তিনি প্রথমে আমাদের ক্লাসে থাকা গণিতের মোস্তফা স্যারকে সালাম দেন, স্যারের শারীরীক অবস্থা জানতে চান। তারা অনেক খন কথা বলেন । বিদায়বেলা তিনি স্যারকে সবচেয়ে দামি উপহার কলম দিয়ে যান এবং স্যারের পা ছুঁয়ে সালাম করেন। তারপর স্যারের থেকে দোয়া নিয়ে পাড়ি দেন নিজের গন্তব্যে । স্যার যখন বলেছিলেন তিনি স্যারের ছাত্র ,শুনে অনেক ভালো লাগা কাজ করেছিল। মনে মনে সেদিন ঠিক করেছিলাম বড় হয়ে শিক্ষক হব। সারাজীবন কাটিয়ে দিব শিখতে এবং শেখাতে। একজন ছাত্র যত বড়ই হোক না কেন, তার শিক্ষকের কাছে সে ছাত্রই থাকে। শিক্ষাকতার চেয়ে অধিক সম্মানের পেশা হইতো আর নাই। এজন্য আমার স্বপ্ন একজন আদর্শ শিক্ষক হওয়া।