স্বপ্ন দেখি একটি কার্টুন স্টুডিও প্রতিষ্ঠার

আমার মতে মানুষের মৌলিক চাহিদা সাতটা। সেই সাত নম্বর চাহিদাটি হলো ইচ্ছামতো স্বপ্ন দেখার,আর স্বপ্ন গুলো মন খুলে বলার। সময় পেলেই আমি অ্যানিমেশন মুভি দেখতে বসে যাই।মা বলে, ছোটবেলা থেকেই আমি নাকি ভাত-মুড়ির মতো কার্টুন গিলে খেতাম! কার্টুন দেখার সময় আশেপাশের কোন কিছু খেয়াল থাকত না ভাইয়া বলতো তুই কার্টুনের মধ্যে ডুকে যা। কখন মিনা-মিঠু কার্টুনের মিনার, কখন টম আন্ড জেরি কাটুনের জেরি, কখনবা ঠাকুমার ঝুলির বিভিন্ন চরিত্রে হারিয়ে যাই। ছবিগুলো ঘরে বসে দেখতেই আমার এত আনন্দ। আর যারা ছবিগুলো বানায়, কল্পনার রূপকে বাস্তবের আলোয় নিয়ে আসে-তাদের না জানি কত আনন্দ। কথাগুলো ভাবতেই কেমন যেন ভালো লাগা কাজ করে। তাই আমার স্বপ্ন , একটি কার্টুন স্টুডিও বানানোর।আমার মতো কার্টুন-পাগলেরা মিলে কাজ করব সেখানে। বাংলা ভাষায় বিভিন্ন কার্টুন ও অ্যানিমেশন মুভি বানানো হবে সেই স্টুডিয়তে।।